**Viva il canto 2019, 4. ročník**

**Propozície krajskej postupovej súťaže a prehliadky speváckych zborov**

Organizátorom **krajského kola** postupovej súťaže je **Pohronské osvetové stredisko v Žiari nad Hronom.**

Vyhlasovateľom celoštátnej súťaže a prehliadky je Národné osvetové centrum v Bratislave z poverenia Ministerstva kultúry SR a jej organizátorom je Spišské osvetové stredisko v Spišskej Novej Vsi.

**Krajské kolo** sa bude konať **15. júna 2019 o 13:00 hod**., v Evanjelickom kostole v Banskej Štiavnici.

Celoštátne kolo sa uskutoční **4. – 5.októbra 2019** v Spišskej Novej Vsi.

**Základná charakteristika:**

**Viva il canto** je vrcholným podujatím tohto druhu na Slovensku. Je určená pre dospelé spevácke zbory. Nie je tematicky zameraná ani vymedzená. Súťaž sa koná každé dva roky. Cieľom súťaže je nadobúdanie vedomostí, rozvíjanie zručností a umelecko-osobný rast kolektívov a jednotlivcov prostredníctvom poznávanie, realizácie a prezentácie umeleckej tvorby v oblasti zborového spevu.

Súťaž má postupový charakter na troch stupňoch, a to regionálna prehliadka, krajská prehliadka a celoštátna prehliadka. Na všetkých stupňoch pozostáva súťaž zo súťažných vystúpení, interného hodnotenia poroty, odborného seminára.

**Podmienky účasti:**

1. Na súťaži sa môžu zúčastniť všetky **dospelé spevácke zbory** a **vokálne zoskupenia** pôsobiace na území Slovenskej republiky. Do základného – regionálneho kola sa prihlasujú **v mieste pôsobenia príslušného regionálneho osvetového strediska**. Pokiaľ sa v mieste pôsobenia neuskutoční regionálne kolo, základným kolom sa stáva krajské kolo. Do **krajského kola** je **potrebné prihlásiť** sa vyplnením **elektronického formulára** na stránke Národného osvetového centra: http://www.nocka.sk/sutaze-a-prehliadky/viva-il-canto/, v časti „Chcem sa prihlásiť“ najneskôr do **10.5.2019**.
2. Maximálny možný počet spevákov je stanovený v rámci:

* **Veľkých speváckych zborov** (mužské, ženské, miešané) na **25 až 45**,
* **Komorných speváckych zborov** na **14 až 24**,
* **Vokálnych zoskupení** na **4 až 12**.

1. Minutáž súťažného vystúpenia je **13 – 16 minút** čistej hudby.
2. Kolektív prechádza všetkými stupňami súťaže **s tým istým súťažným vystúpením**, ktoré uvedie v základnom kole súťaže.
3. Podmienkou pre akceptáciu speváckeho zboru na **celoštátne kolo** súťaže je splnenie týchto podmienok:

* Zaradenie polyfónnej skladby skladateľa narodeního pred rokom 1650
* Zaradenie skladby skladateľa narodeného po roku 1960
* Zaradenie ľudovej skladby slovenského autora
* Zaradenie maximálne 2 skladieb s inštrumentálnym a rytmickým sprievodom.

Pre účasť na **krajskom kole** **nie je potrebné** spĺňať všetky podmienky stanovené Národným osvetovým centrom v Bratislave. Na základe toho, **spevácke zbory** môžu v regionálnom kole postúpiť na krajské kolo aj bez splnenia podmienok, kde však vystúpia **bez nároku** na postup do celoštátneho kola.

1. Vokálne zoskupenia môžu súťažiť s klasickým alebo populárnym repertoárom.

**Požiadavky na organizátorov regionálnych kôl**

Regionálne osvetové strediská pôsobiace v BBSK uskutočnia **regionálne prehliadky** najneskôr do **1.5.2019**. Termín regionálneho kola je potrebné nahlásiť zodpovednému zamestnancovi Národného osvetového centra najneskôr do **15.3.2019**. Protokol o udelení cien a Hodnotiacu správu predsedu poroty z regionálneho kola je potrebné zaslať najneskôr do 3 dní od uskutočnenia súťaže zodpovednému zamestnancovi za krajské kolo v BBSK, t.j. Ing. Miroslave Rosenbergovej na adresu: Pohronské osvetové stredisko, Dukelských hrdinov 21, 965 01 Žiar nad Hronom alebo na e-mail: pos.spev@gmail.com a zodpovednému zamestnancovi Národného osvetového centra.

**Hodnotenie súťaže**

Na objektívne hodnotenie súťažných vystúpení sa zostavujú odborné poroty z aktívnych odborníkov z radov hudobníkov, teoretikov, publicistov a pedagógov odborných škôl a konzervatórií s adekvátnou viacročnou praxou. Porota môže mať **3 – 7 členov**. Členovia poroty **nesmú byť v konflikte záujmov**, t.j. v porote nesmie byť porotca, ktorý súťažný kolektív pripravoval, ktorý je vedúcim/dirigentom súťažného kolektívu, alebo je so súťažiacim v blízkom príbuzenskom vzťahu.

Porotu vymenúva:

* V prípade **regionálnych kôl súťaže**, riaditeľ regionálneho alebo krajského osvetového strediska, ktoré toto kolo organizuje. Odporúča sa vyberať zo zoznamu porotcov odporúčaných Národným osvetovým centrom.
* V prípade **krajských kôl súťaže**, jedného člena vymenúva Národné osvetové centrum, ostatných členov vymenúva riaditeľ regionálneho alebo krajského osvetového strediska. Taktiež sa odporúča vyberať zo zoznamu odporúčaných porotcov.

Hodnotenie súťaže prebieha zaradením všetkých súťažiacich do **zlatého, strieborného a bronzového pásma**, príp. mimo nich. V regionálnom kole sa udeľuje jeden **priamy postup** do krajského kola.

**Kritériá hodnotenia**:

* Intonácia
* Rytmus
* Výber repertoáru (vhodnosť, zaujímavosť a inšpiratívnosť dramaturgie)
* Hlasová kultúra (rozvíjanie hlasu, správna technika)
* Výrazová kvalita interpretácie (práca s výrazovými prostriedkami)
* Dirigentský výkon
* Celková umelecká úroveň

**Ocenenia**:

* Vecné ceny
* Diplomy

Z podkladov celoštátnych propozícií **Viva il canto 2019** pre podmienky krajského kola súťaže spracovala Ing. Miroslava Rosenbergová.

Kontakt: Pohronské osvetové stredisko, Dukelských hrdinov 21, 965 01 Žiar nad Hronom, telefón: 045/678 13 06, e-mail: pos.spev@gmail.com

**POZNÁMKA:**

Pohronské osvetové stredisko v Žiari nad Hronom v prípade organizovania verejných podujatí postupuje podľa zákona č. 18/2018 Z. z. o ochrane osobných údajov v znení a doplnení podľa §78 odsek 2.